OpenLLM-France/wikimedia huggingface dataset:
# Ulric I de Caríntia

Ulric I († 7 abril 1144) de la casa de Sponheim, fou duc de Caríntia i marcgravi de Verona (1135-1144)
Era el fill gran del duc Engelbert i d'Uta de Passau. Va rebre el seu nom pel seu poderós avi Engelbert I d'Ístria († 1096).
El 1135 es trobava a la dieta de Bamberg amb l'emperador Lotari III. Després que el seu pare va renunciar, l'emperador investir el fill amb el ducat de Caríntia. El 1136/1137 va viatjar a Itàlia amb l'emperador. A partir del 1138 va tenir disputes amb les grans famílies nobles de Caríntia, els arquebisbes de Salzburg i els bisbes de Bamberg.
Va morir el 1144 i està enterrat al monestir Rosazzo. El va succeir a Caríntia el seu fill Enric V de Sponheim i VII de Caríntia.

## Núpcies i descendents

Ulric estava casat amb Judit, suposada filla del marcgravi Herman II de Baden. Van tenir com a fills:
* Enric VII († 1161), duc de Caríntia
* Herman (II) († 1181), I duc de Caríntia
* Ulric († abans de 1161), comte de Laibach
* Godofreu († abans de 1144), monjo
* Pilgrim/Pelegrí († 1161), suposat patriarca d'Aquileia (1131/32-1161)

## Bibliografia

* Friedrich Hausmann: Die Grafen zu Ortenburg und ihre Vorfahren im Mannesstamm, die Spanheimer in Kärnten, Sachsen und Bayern, sowie deren Nebenlinien, a: Ostbairische Grenzmarken – Passauer Jahrbuch für Geschichte Kunst und Volkskunde, Nr. 36, Passau 1994
* Dr. Eberhard Graf zu Ortenburg-Tambach: Geschichte des reichsständischen, herzoglichen und gräflichen Gesamthauses Ortenburg, Das herzogliche Haus in Kärnten, Vilshofen 1932
# Baix

«Baix» té aquests significats:
* Baix, casteller que formen la pinya del castell, vegeu pinya (castell)
* Música:
** Baix o registre greu, part o veu més greu d'una composició musical, la funció de la qual és proporcionar la base harmònica a la música
** Baix o to greu, so de baixa freqüència
** Baix (veu), cantant masculí amb la tessitura (resposta en freqüència) més greu
** Baix elèctric, instrument de corda, electròfon, similar a la guitarra elèctrica però més gros i amb un so més greu
** Baix obstinat, forma musical i una tècnica de composició consistent en la repetició una melodia greu
** Baix continu, acompanyament musical utilitzat gairebé en tots els gèneres durant l'època barroca
** Baix d'Alberti, forma d'acompanyament musical pròpia del piano i altres instrument de teclat molt utilitzada durant el classicisme
* Geografia:
** Baix Empordà: comarca natural de Catalunya
** Baix Penedès: comarca catalana a la franja litoral del Penedès, que té com a capital el Vendrell
** Baix Camp: comarca catalana que té com a capital Reus
** Baix Llobregat: és una comarca situada al sud de la província de Barcelona
** Baix Urgell o Urgell: és una comarca a la depressió central, a Catalunya que té com a capital Tàrrega
** Baix Pallars: és un municipi de la comarca del Pallars Sobirà
** El Baix Maestrat: és una comarca del nord del País Valencià, amb capital a Vinaròs
** El Baix Segura: és una comarca del sud del País Valencià amb capital a Oriola
** Baix Cinca: és una comarca d'Aragó que es troba a l'est dels límits autonòmics, a cavall de les províncies d'Oscai Saragossa
** Baix (geografia) zona del fons del mar, llac o curs d'aigua navegables gairebé a flor d'aigua on poden encallar fàcilment les embarcacions
** Baix (Ardecha), municipi francès, situat al departament de l'Ardecha a l'antiga província de Vivarès
# Cantó de Saint-Léger-sous-Beuvray

El cantó de Saint-Léger-sous-Beuvray és un cantó francès del departament de Saona i Loira, situat al districte d'Autun. Té 7 municipis i el cap és Saint-Léger-sous-Beuvray.

## Municipis

* La Comelle
* Étang-sur-Arroux
* La Grande-Verrière
* Saint-Didier-sur-Arroux
* Saint-Léger-sous-Beuvray
* Saint-Prix
* Thil-sur-Arroux

## Història

Llista dels consellers generals successius :
| Data d'elecció | Identitat | Partit |
| 1945-1955 | M. Bondeau | RPF, després radical |
| 1955-1981 | Gabriel Bouthière | radical, després MRG |
| 1981-2011 | Robert Jacquemard | PRG |
| 2011- | Dominique Commeau | Divers gauche PRG |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 3.992 | 4.319 | 3.985 | 3.876 | 3.837 | 3.769 | 3.750 |
| A partir de 1990: Població sense dobles comptes |||||||
# Xeon

Xeon és la identificació utilitzada per Intel per definir els microprocessadors de gamma alta, especials per servidors. Es caracteritzen per incorporar una quantitat major de memòria cau (nivells 1, 2 i ocasionalment 3), algunes instruccions extra, millor controlador de memòria principal i suport per sistemes multiprocessador.
# Albert Francis Blakeslee

Albert Francis Blakeslee (Geneseo, Nova York, 9 de novembre de 1874 - Northampton, Massachusetts, 16 de novembre de 1954) fou un biòleg botànic estatunidenc.
És molt conegut per les seves investigacions a la planta verinosa de l'estramoni i pels seus estudis sobre la sexualitat dels fongs. Per a ell l'estramoni era la millor planta per fer estudis hereditaris
Va dirigir l'estació experimental de la fundació Carnegie a Cold Spring Harbor (Nova York) del 1936 al 1940. Després va treballar a la Universitat de Colúmbia (1940-42), i a partir del 1943 va dirigir l'estació experimental de genètica del Smith College a Northampton.
Va descobrir la fotoperiodicitat i l'efecte de la colquicina en l'obtenció experimental de poliploides.

## Obres

* A. F. Blakeslee (1904): Sexual reproduction in the Mucorineae, Proc. Americ. Acad. Arts Sci. 40: 205–319.
* A. F. Blakeslee (1922): Variations in Datura Due to Changes in Chromosome Number, The American Naturalist, 56 (642) : 16–31.
* Sophia Satina und A. F. Blakeslee (1926): The Mucor Parasite Parasitella in Relation to Sex, Proc Natl Acad Sci U S A. 12(3): 202–207.
* A. F. Blakeslee und A. G. Avery (1937): Methods inducing doubling of chromosomes in plants, The Journal of heredity 28: 393–411.
* A. F. Blakeslee, S. Satina und A. G. Avery (1940): Utilization of induced periclinal chimeras in determining the constitution of organs and their origin from three germ layers in Datura, Science 91: 423.

## Referències

* ↑ Crow, J F «Birth defects, Jimson weeds and bell curves». [[[UNITED STATES]]], 147, 1997, p. 1–6. ISSN: 0016-6731.
* ↑ «Albert Francis Blakeslee». Gran Enciclopèdia Catalana. Barcelona: Grup Enciclopèdia Catalana.
* Blakeslee, Albert Francis (2005) Encyclopædia Britannica. Retrieved December 1, 2005, from Encyclopædia Britannica Online
* Who's Who in New England, 1909, p. 115. Retrieved from Google Book Search.
# Busch Stadium

El Busch Stadium és un estadi de beisbol situat a la ciutat de Saint Louis, Missouri, Estats Units. És la seu de l'equip Saint Louis Cardinals de les Grans Lligues de Beisbol.
Va ser estrenat el 10 d'abril de 2006, amb el joc inaugural que va enfrontar als Cardinals i els Milwaukee Brewers (0-1). Aquesta mateixa temporada l'equip local es va adjudicar la Sèrie Mundial.Té una capacitat per 46.861 espectadors,i el seu cost final de construcció va ser de 365 milions de dòlars.L'estadi va suplantar a l'antiga seu dels Cardinals: el Busch Memorial Stadium.
El Busch Stadium va ser escenari del Joc de les Estrelles de l'any 2009.

## Referències

* ↑ Baseball Reference: 2006 St. Louis Cardinals Schedule, Box Scores and Splits
* ↑ St. Louis Cardinals: Busch Stadium Arxivat 2014-12-17 a Wayback Machine.
* ↑ St. Louis Cardinals: Cardinals make 65,000 additional tiquets available; tiquets on surt Wednesday at all locations Arxivat 2015-06-27 a Wayback Machine.
* ↑ Miller Park vs Busch Stadium – Milwaukee vs St. Louis
* ↑ Ballparks of Baseball: Busch Stadium

## Enllaços externs

* Stadium site on stlcardinals.com Arxivat 2014-11-28 a Wayback Machine.
# Tómbola (Alacant)

La Tómbola és un barri del nord de la ciutat valenciana d'Alacant. Segons el cens de població de 2008, consta d'un total de 2511 habitants (1253 homes i 1258 dones). Està delimitat per Rabassa al nord, els Àngels i Sant Agustí al sud, la Mare de Déu del Remei a l'est i el Polígon de Sant Blai a l'oest.

## Història

El barri va ser promogut a finals dels anys 50.

## Referències

* ↑ Acadèmia Valenciana de la Llengua. Alacant (PDF). València: Publicacions de l'Acadèmia Valenciana de la Llengua, 2021, p. 8 (Col·lecció: Onomàstica, sèrie: Toponímia dels Pobles Valencians, 240). ISBN 978-84-482-6630-1 [Consulta: 15 octubre 2023].
* ↑ Manuel Martínez López. Barrios de Alicante. Editorial Club Universitario, 27 febrer 2013, p. 149–. ISBN 978-84-9948-557-7.
* ↑ «Medio siglo en pie» (en castellà). Información, 11-10-2010. [Consulta: 20 juny 2020].
* ↑ «ALICANTE EN EL RECUERDO: LOS BARRIOS Y PEDANÍAS (II)». [Consulta: 23 abril 2023].
# Aulus Virgini

Aulus Virgini és el nom dels següents personatges:
* Aulus Virgini (tribú 461 aC), tribú de la plebs el 461 aC
* Aulus Virgini (tribú 395 aC), tribú de la plebs el 395 aC
* Aulus Virgini Tricost Celiomontà, diversos personatges
* Aulus Virgini Rútil, cònsol el 476 aC
# Can Saba

Can Saba és una masia de Canyelles (Garraf) inclosa a l'Inventari del Patrimoni Arquitectònic de Catalunya.

## Descripció

Can Saba està formada per un edifici principal de grans dimensions, diversos cossos afegits i un jardí. El cos principal fa cantonada entre els carrers Major i del Corraló. És de planta baixa i un pis, amb coberta a dues vessants de teula. La façana principal que dona al carrer Major, presenta porta d'accés d'arc de mig punt adovellada de pedra. La resta d'obertures es distribueixen irregularment, en general són emmarcades en pedra. És remarcable la finestra gòtica geminada del primer pis, amb columneta i capitell esculpit amb motius relatius a la vinya.

## Història

Segons la GRAN GEOGRAFIA COMARCAL DE CATALUNYA: "...al carrer Major.../...s'alça una casa senyorial de portalada rodona i finestral esculpit (relleu amb un cep i sarments i un podall) que es creu que podria ser la figura heràldica de Berenguer de Savit, gendre de Bertran de Canyelles." La casa ha estat restaurada.

## Referències

* ↑ «Can Saba». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Woodinville

Woodinville és una població dels Estats Units a l'estat de Washington. Segons el cens del 2000 tenia 9.194 habitants.

## Demografia

Segons el cens del 2000, Woodinville tenia 9.194 habitants, 3.512 habitatges, i 2.412 famílies. La densitat de població era de 629,4 habitants per km².
Dels 3.512 habitatges en un 36,9% hi vivien nens de menys de 18 anys, en un 57,5% hi vivien parelles casades, en un 7,7% dones solteres, i en un 31,3% no eren unitats familiars. En el 25,6% dels habitatges hi vivien persones soles el 8,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,15.
Per edats la població es repartia de la següent manera: un 26,6% tenia menys de 18 anys, un 8,1% entre 18 i 24, un 32,5% entre 25 i 44, un 24,1% de 45 a 60 i un 8,7% 65 anys o més.
L'edat mediana era de 36 anys. Per cada 100 dones de 18 o més anys hi havia 95,2 homes.
La renda mediana per habitatge era de 68.114 $ i la renda mediana per família de 81.251 $. Els homes tenien una renda mediana de 53.214 $ mentre que les dones 35.404 $. La renda per capita de la població era de 31.458 $. Aproximadament el 2,7% de les famílies i el 4,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woodinville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Woodinville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Amóssovo

Amóssovo (en rus: Амосово) és un poble (un possiólok) de l'óblast de Vladímir, a Rússia, segons el cens del 2010 tenia vuit habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09. [Consulta: 7 maig 2018].
# Buschrodt

Buschrodt (en luxemburguès: Bëschrued; en alemany: Buschrodt) és una vila de la comuna de Wahl situada al districte de Diekirch del cantó de Redange. Està a uns 28 km de distància de la ciutat de Luxemburg.

## Referències

* ↑ «Brattert». [Consulta: 19 octubre 2015].
# Víctor Manuel Torres Mestre

Víctor Manuel Torres Mestre (Madrid, 31 de desembre de 1970) és un futbolista professional madrileny, què jugava com a defensa.

## Trajectòria

Format a les categories del Reial Madrid, Torres Mestre va debutar amb el primer equip a la campanya 90/91, debutant contra el Cadis. Només va disputar un altre encontre eixe any. No troba lloc al Santiago Bernabeu i passa al CD Logroñés, on tampoc aconsegueix obrir-se pas: només apareix en un partit la temporada 92/93.
El 1993 fitxa pel RCD Espanyol, amb el qual ascendeix a primera divisió. A la màxima categoria, Torres Mestre milita fins a quatre temporades, totes elles sent titular indiscutible en la defensa perica, i assolint un meritori quart lloc la temporada 95/96, campanya en la qual va marcar el seu únic gol a Primera.
El madrileny deixaria el conjunt barceloní el 1998, per provar sort a la lliga francesa, al Girondins de Bordeus. Només hi estaria un any, en el qual hi jugaria 24 partits. Retorna a la competició espanyola a les files del Deportivo Alavés. Amb els bascos hi estaria la seua darrera campanya a Primera, la 99/00, en la qual l'Alavés quedaria en sisé lloc. Torres Mestre hi va disputar 33 partits.
A partir d'eixe moment, la carrera del madrileny va decaure. De l'Alavés passa al Reial Betis, on no gaudiria d'oportunitats. El 2001 es marxa a la lliga portuguesa, al Varzim SC. Posteriorment, apareixeria en equips inferiors, com l'Sporting Maonès, abans de penjar les botes.
# Banda (ètnia)

Els banda són un dels grups ètnics majoritaris de la República Centreafricana, amb més d'un milió d'habitants, tot i que també viuen als països veïns. Destaca l'absència de caps formals en temps de pau, ja que la jerarquia depèn de l'edat i de llaços familiars, que es transmeten per via patrilineal. La majoria de bandes viuen de l'agricultura. Les llengües banda, poc estudiades, pertanyen a les llengües nigerocongoleses i es poden agrupar en cinc idiomes o variants supradialectals. La majoria de parlants, però, són plurilingües.

## Referències

* ↑ http://global.britannica.com/EBchecked/topic/51441/Banda
Viccionari
# Variant Call Format

El Variant Call Format (VCF) és un format de fitxer de text que s'utilitza en bioinformàtica per a emmagatzemar informació sobre les variacions en la seqüència dels gens. El format s'ha dissenyat sota l'aixopluc de grans projectes de seqüenciació de l'ADN i genotipatge, com ara el Projecte 1000 Genomes.
Es va veure la necessitat d'un nou format, perquè altres formats ja existents per emmagatzemar dades genètiques, com ara el General Feature Format, en utilitzar-se per a diferents genomes inclourien masses dades redundants. Amb el VCF només es desarien les diferents variacions respecte a un genoma de referència.
A part, el Projecte 1000 Genomes ha desenvolupat les seves pròpies especificacions per a variacions estructurals, com ara duplicats, difícils d'acomodar en l'esquema existent. També existeixen un grup d'eines per editar i manipular els fitxers VCF.

## Enllaços externs

* El format Genome Variation Format (GVF), una extensió basada en el format GFF3.
* Una explicació gràfica del format: http://vcftools.sourceforge.net/vcf-poster.pdf
* Eina gràfica gratuïta per inspeccionar, buscar, dividir i combinar fitxers VCF en OS X, disponible en: http://www.diploid.com/differ Arxivat 2015-02-18 a Wayback Machine.

## Referències

* ↑ «VCF Specification». [Consulta: 17 maig 2013].
* ↑ «Specifications of SAM/BAM and related high-throughput sequencing file formats». [Consulta: 24 juny 2014].
* ↑ «Encoding Structural Variants in VCF (Variant Call Format) version 4.0 | 1000 Genomes». [Consulta: 1r febrer 2011].
* ↑ «VCFtools from SourceForge.net». [Consulta: 21 abril 2011].
# Barranc de Gangolells

El Barranc de Gangolells és un torrent afluent per l'esquerra de la Riera de Llanera.
Neix a menys d'un km. al sud-est del turó de Sant Gabriel. De direcció predominant cap al sud-oest, deixa a la seva riba esquerra les masies de Gangolells i Massafreds i el nucli de Sant Just d'Ardèvol. Desguassa a la Riera de Llanera a la frontera dels termes municipals de Torà (a ponent) i Pinós (a llevant).

## Termes municipals per on transcorre

Des del seu naixement, el Barranc de Gangolells passa successivament pels següents termes municipals.
Municipis :
| | Longitud (en m.) | % del recorregut |
| Per l'interior del municipi de Riner | 257 | 5,23% |
| Per l'interior del municipi de Pinós | 4.658 | 94,77% |

## Xarxa hidrogràfica

La xarxa hidrogràfica del Barranc de Gangolells està constituïda per 25 cursos fluvials que sumen una longitud total de 24.877 m.

### Distribució municipal

El conjunt de la xarxa hidrogràfica del Barranc de Gangolells transcorre pels següents termes municipals:
Distribució per municipis de la xarxa :
| Municipi | Cursos o trams | Longitud que hi transcorre |
| Riner | 6 | 1.368 m. |
| Pinós | 25 | 23.519 m. |

### Principals afluents
## Enllaços externs

   * Taula amb les dades detallades de la xarxa hidrogràfica de la Riera de Llanera full de càlcul

## Referències

* 1 2 Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Can Ràfols dels Caus

Can Ràfols dels Caus és un edifici del municipi d'Avinyonet del Penedès (Alt Penedès) declarat bé cultural d'interès nacional.

## Descripció

Can Ràfols dels Caus és una masia situada en una zona propera al nucli urbà de Cantallops. Es tracta d'un conjunt format per diverses construccions. La masia és de planta quadrada, i consta de planta baixa, pis i golfes. Hi ha afegida una ala lateral. La coberta és a dues vessants. Té cantoneres de pedra, torrelles de planta circular amb templets als angles, amb cúpules i espitlleres, així com baluards (interior i exterior) i una capella, d'una sola nau amb coberta a dos vessants i volta escarsera amb llunetes, i façana amb porta frontal allindanada i ull de bou.

## Història

La masia és del segle xviii, tot i que s'ha fet diverses obres de reforma i ampliació. A la porta d'accés hi ha la data del 1833, i al baluard interior, la del 1864.
La masia, fins al començament de la dècada de 1930 va ser propietat de Pere Ràfols i Trabal, el qual va ser alcalde d'Avinyonet del Penedès i promotor de l'actual Casa de la Vila i del Centre Cultural de Cantallops. L'any 1933 va ser adquirida per Jacint Esteva i Fontanet. Així, l'any 1942, el Sr. Esteva va deixar que filmessin a casa seva i a les rodalies la pel·lícula titulada: "El ladrón del guante blanco". Una altra pel·lícula allí filmada va ser "El hijo de Maria" dirigida per Jacint Esteva Grewe (la protagonista era Núria Espert).

## Referències

* 1 2 «Can Ràfols dels Caus». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 febrer 2015].
* ↑ «Can Ràfols dels Caus». Mapes de Patrimoni Cultural. Diputació de Barcelona.
# Woodland

«Woodland» té aquests significats:
* Woodland (Alabama)
* Woodland (Califòrnia)
* Woodland (Carolina del Nord)
* Woodland (Illinois)
* Woodland (Minnesota)
* Woodland (Mississipi)
* Woodland (Utah)
* Woodland (comtat de Washington), concentració de població designada pel cens al Comtat de Washington (Maine, EUA).
* Woodland (Washington)
* Woodland Heights, concentració de població designada pel cens dels Estats Units a l'estat de Pennsilvània.
* Woodland Mills, població dels Estats Units a l'estat de Tennessee.
* Woodland Park (Colorado), població dels Estats Units a l'estat de Colorado.
* Woodland (camuflatge), patró mimètic d'origen estatunidenc de gran èxit internacional.
# Akyems

Els akyems (o akims o akis)són els membres d'un grup àkan que tenen com a llengua materna el dialecte de la llengua àkan, l'akyem. Hi ha entre 823.000 i 860.000 akyems que viuen a l'est de la regió Aixanti, a la zona de la ciutat d'Osumasi. Akyem també és el terme utilitzat per a referir-se a un grup de tres estats: Akyem Abuakwa, Akyem Kotoku i Akyem Bosome que estan situades a l'est de l'actual Ghana.

## Situació territorial

El territori akyem està situat a l'est de la regió Aixanti i les ciutats més importants del mateix són Osumasi i Pramsakuna, que està situada a l'extrem meridional d'aquest. Agogo i Juansa són altres poblacions del territori akyem.

## Llengua

Els akyems tenen com a llengua materna el dialecte de l'àkan, l'akyem.

## Religió

Segons el joshuaproject, el 91% dels akyems són cristians, el 7% són musulmans i el 2% creuen en religions africanes tradicionals. El 35% dels akyuems cristians són protestants el 35% pertanyen a esglésies independents i el 30% són catòlics. El 21% dels akyems cristians segueixen l'evangelisme. Segons el peoplegroups, el protestatisme és la religió principal dels akyems.

## Referències

* 1 2 3 4 «People name: Akyem of Ghana». peoplegroups. [Consulta: 26 octubre 2015].
* 1 2 3 «Akan-Akyem in Ghana». joshuaproject. [Consulta: 26 octubre 2015].
* 1 2 «Akan». ethnologue. [Consulta: 26 octubre 2015].
# Cal Quim (Súria)

Cal Quim és una casa de Súria (Bages) protegida com a Bé Cultural d'Interès Local.

## Descripció

Casa sobre el carrer, entre mitgeres ubicada al Poble Vell de Súria. Es tracta d'una construcció sobre el carrer amb la coberta a una sola aigua. Destaca el pas inferior, sustentat per un arc gòtic. Els dos elements més destacats són l'arc ogival i una finestra geminada, possiblement reutilitzada d'una construcció anterior.

## Referències

* ↑ «Cal Quim». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 novembre 2018].
# Vyšné Remety

Vyšné Remety és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1418.
# Variant (biologia)

En microbiologia i virologia, el terme variant genètica o, senzillament, variant s'utilitza per descriure un subtipus d'un microorganisme que és genèticament diferent d'una soca principal, però que no és prou diferent per ser denominada soca diferent. Una distinció similar es fa en botànica entre diferents varietats cultivades d'una espècie de planta, anomenades cultivars.
# Can Sabrià

Can Sabrià és una obra barroca de Palafrugell (Baix Empordà) protegida com a Bé Cultural d'Interès Local.

## Descripció

La casa té un porxo sortint a la planta baixa amb arcades i voltes de canó de pedra morterada. A sobre del porxo hi ha una àmplia terrassa a nivell del primer pis. A la terrassa hi dona una porta amb llinda situada a l'eix que té obertures del segle xix mentre que a l'altre eix és obert per mitjà d'una gran arcada que dona pas a un ampli espai cobert amb volta de llunetes. A la terrassa hi ha un brocal del pou coronat amb peça de forja i una garita afegida. És notable la llarga escala d'obra, d'un sol tram que comunica l'hort amb la terrassa.
La façana és arrebossada i conserva rastres de l'acoloriment amb una sanefa a la part alta i franges verticals blaves i grogues.

## Referències

* 1 2 «Can Sabrià». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 octubre 2018].